b'\n_START_ARTICLE_\nTinfoss Jernverk\n_START_PARAGRAPH_\nTinfos Jernverk AS p\xc3\xa5 Notodden ble stiftet i 1910._NEWLINE_Omsetning for 2005 p\xc3\xa5 NOK 1 172 626 000. Aksjekapitalen er p\xc3\xa5 NOK 16 656 000.\n_START_SECTION_\nHistorikk\n_START_PARAGRAPH_\nI 1894 kj\xc3\xb8pte industribyggeren Ole H. Holta Tinnefossen. Han og hans etterkommere har v\xc3\xa6rt sentrale i utviklingen av industrisamfunnet p\xc3\xa5 Notodden. I 1900 bygde han Tinfos 1, det f\xc3\xb8rste kraftverket i Tinnelva. Det ga str\xc3\xb8m til tresliperi, papirfabrikk og en karbidfabrikk ved Heddalsvatnet. Dette kraftverket ga ogs\xc3\xa5 str\xc3\xb8m til Hydros fors\xc3\xb8ksfabrikk p\xc3\xa5 Notodden, der grunnleggerne av Hydro, Sam Eyde og Kristian Birkeland, drev pr\xc3\xb8vedrift for fremstilling av salpeter, det f\xc3\xb8rste kommersielle anlegg som benyttet Birkeland og Eydes lysbueovner til produksjon av kunstgj\xc3\xb8dsel. Fra 1910 til 1912 bygde Holta Tinfos 2 som la grunnlaget for Tinfos Jernverk, det f\xc3\xb8rste i landet som smeltet jern med elektrisitet._NEWLINE_P\xc3\xa5 1950-tallet var det store utvidelser ved jernverket, som produserte ferrosilisium og silikonmangan. Jernverket var p\xc3\xa5 den tiden Nord-Europas st\xc3\xb8rste._NEWLINE_I 1974 ble Tinfos Jernverk Kvinesdal (\xc3\x98ye Smelteverk) bygget for \xc3\xa5 produsere manganlegeringer. _NEWLINE_I 1987 var det slutt med jernproduksjon, men smelteverket innf\xc3\xb8rer manganmalm som smeltes._NEWLINE_I 1988 overtok Tinfos Jernverk A/S kraftselskapet DNN i Tyssedal p\xc3\xa5 Vestlandet og ble hovedaksjon\xc3\xa6r i KS Ilmenittsmelteverket A/S Tyssedal, som kalles Tinfos Titan & Iron._NEWLINE_I 2008 blir hoveddelen av Tinfos konsernet solgt til Eramet. Tinfos Jernverk Kvinesdal og Tinfos Titan and Iron Tyssedal havner n\xc3\xa5 p\xc3\xa5 franske hender. Eramet har tidligere ogs\xc3\xa5 kj\xc3\xb8pt Elkem Porsgrunn og Elkem Sauda.'